**Ministru kabineta noteikumu projekta „Noteikumi par nodevu atļaujas laukuma jūrā izmantošanai mākslīgo salu, būvju un iekārtu būvniecībai, ierīkošanai, ar to saistītai izpētei un ekspluatācijai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūras vides aizsardzības un pārvaldības likuma 19.panta piektā daļa nosaka Ministru kabinetam deleģējumu noteikt nodevas par atļaujas laukuma jūrā izmantošanu mākslīgo salu, būvju un iekārtu, tajā skaitā platformu un enerģijas ražošanai nepieciešamo iekārtu, būvniecībai, ierīkošanai, ar to saistītai izpētei un ekspluatācijai maksāšanas kārtību un apmēru, kā arī atbrīvojumus no nodevas maksāšanas. |
| 2. | Pašreizējā situācija un problēmas |  Līdz šim darbību veikšana jūrā netika regulēta un noteikta. 2010.gada 18.novembrī stājās spēkā Jūras vides aizsardzības un pārvaldības likums, kas nosaka Ministru kabinetam deleģējumu izdot vairākus Ministru kabineta noteikumus, kas regulē atļaujas izsniegšanu jūras izmantošanai un nodevas noteikšanu par jūras izmantošanu. Latvijas Republikā spēkā esošie normatīvie akti, ja vien nav noteikts citādi, neattiecas uz Latvijas Republikas ekskluzīvo ekonomisko zonu, tātad arī attiecīgi nenosaka maksu par šīs teritorijas izmantošanu. Saskaņā ar Latvijas Republikas valsts robežas likuma 1.panta 1. un 9.punktu valsts robeža ir nepārtraukta un noslēgta līnija un ar šo līniju sakrītoša vertikāla virsma, kas Latvijas Republikas sauszemes un ūdeņu teritoriju, zemes dzīles un gaisa telpu norobežo no kaimiņvalstīm un no Latvijas Republikas ekskluzīvās ekonomiskās zonas Baltijas jūrā; Latvijas Republikas teritoriālā jūra ir Baltijas jūras ūdeņi 12 jūras jūdžu platumā, skaitot no bāzes līnijas, ja starptautiskajos līgumos nav noteikts citādi.Baltijas jūras Rīgas jūras līča ūdeņi no bāzes līnijas līdz valsts robežai, kas noteikta saskaņā ar Latvijas Republikas un Igaunijas Republikas 1996.gada 12.jūlija līgumu par jūras robežas noteikšanu Rīgas jūras līcī, Irbes šaurumā un Baltijas jūrā. Likuma „Par valsts un pašvaldību finanšu līdzekļu un mantas izšķērdēšanas novēršanu” 5.panta pirmā daļa nosaka, ka Valsts un pašvaldību mantu aizliegts nodot citām personām bezatlīdzības lietošanā.Tādējādi, ievērojot Jūras vides aizsardzības un pārvaldības likuma deleģējumu, kā arī normatīvo regulējumu, Ekonomikas ministrijai jāizstrādā Ministru kabineta noteikumu projekts, kas nosaka nodevu par atļaujas laukuma jūrā izmantošanu.  |
| 3. | Saistītie politikas ietekmes novērtējumi un pētījumi | Projekts šo jomu neskar.  |
| 4. | Tiesiskā regulējuma mērķis un būtība | Noteikumu projekts nosaka, ka laukuma nodeva ir maksa par Latvijas teritorijā vai Latvijas Republikas ekskluzīvajā ekonomiskajā zonā noteiktā atļaujas laukuma izmantošanu mākslīgo salu, būvju un iekārtu, tajā skaitā platformu un enerģijas ražošanai nepieciešamo iekārtu (turpmāk – būves), būvniecībai, ierīkošanai, ar to saistītai izpētei un ekspluatācijai. Laukuma nodeva tiek diferencēta trīs veidos: būvju būvniecībai, kas nepieciešama izpētes veikšanai; būvju būvniecībai komercdarbības veikšanai; vēja elektrostaciju būvniecībai, ja vēja elektrostacijas netiek pieslēgtas Latvijas elektrotīklam. Noteikumu projekts nosaka, ka nodevas maksātāji ir personas, kuras saņēmušas Ministru kabineta atļauju būvju būvniecībai, ierīkošanai, arī ar to saistītai izpētei un būvju ekspluatācijai noteiktā atļaujas laukumā. Laukuma nodevu maksā latos par kvadrātmetru mēnesī.  |
| 5. | Projekta izstrādē iesaistītās institūcijas | Projekts šo jomu neskar.  |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar.  |
| 7. | Cita informācija | Laukuma nodeva ir noteikta iespējami maza, ievērojot laukuma platību, kādu ir plānots izsludināt konkursā atļaujas saņemšanai vēja elektrostaciju būvniecībai jūrā. Nodevas likmes tiek diferencētas, samērojot laukuma nodevas maksājumu ar sabiedrības ieguvumu. Tādēļ laukuma nodeva vēja elektrostaciju būvniecībai, ka vēja elektrostacijas netiek pieslēgtas Latvijas elektrotīklam ir 0,01 lats. Ir aprēķināts, ka pie noteikumu projektā norādītajām likmēm komersants, kas veiks izpēti, kas saistīta ar būvju būvniecību - 1000Ls/km2 mēnesī (12 000 Ls/km2 gadā). Par būvju būvniecību komercdarbības veikšanai 3000 Ls/km2 mēnesī (36 000 Ls/km2 gadā). Par vēja elektrostaciju būvniecību, ja elektrostacijas netiek pieslēgtas Latvijas elektrotīkliem – 10 000Ls/km2 mēnesī (120 000 Ls/km2 gadā).  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komersanti – jūras teritoriju izmantotāji, kuri veic komercdarbību ar mērķi izbūvēt būves jūrā.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar.  |
| 3. | Tiesiskā regulējuma finansiālā ietekme | Tā kā Jūras vides aizsardzības un pārvaldības likuma izpratnē un izstrādātajā Ministru kabineta noteikumu projektā par vēja elektrostaciju attīstību jūrā, būvju būvniecība nevar tikt uzsākta ātrāk kā 2015 gadā, nav aprēķināma tiesiskā regulējuma finansiālā ietekme. Nav paredzēts, ka ātrāk kā 2015.gadā varētu tikt izbūvētas būves. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Komersantiem, kas saņēmuši atļauju jūras izmantošanai būvju būvniecībai, būs pienākums aprēķināt un maksāt nodevu par laukuma izmantošanu, nodevas summu ieskaitot valsts pamatbudžetā.  |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

**III. Projekts šo jomu neskar.**

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Projekts šo jomu neskar.  |
| 2. | Cita informācija | Nav.  |

**V. , VI. Projekts šo jomu neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekta apstiprināšanas gadījumā netiek radītas jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Ekonomikas ministrs A.Kampars

Vīza: valsts sekretārs J.Pūce

06.06.2011. 13:37

838

I.Ruško, 67013173

Ilze.rusko@em.gov.lv